  Виталий Пронин Ольга Абрамова/Гурт удысъя но сиён-юонъя министрлэсь ужзэ 5-тӥ февральысен быдэсъялоз Ольга Абрамова. Со сярысь указ поттӥз Удмуртилэн Тӧроез. Ольга Абрамова вордӥськиз 1981-тӥ арын Сарапулысь Сигаево черкогуртын. Йылпумъяз Сарапулысь аграрно-экономической колледжез, отӥяз - Удмурт кун университетэз, Кун службая Урал академиез но Москваысь Экономикая, статистикая но информатикая институтэз. Ужан вакытсэ мытӥз 2004-тӥ арын, Сарапулысь аграрно-экономической колледжын заочной отделениен кивалтӥсь луыса. Со дырысен пӧртэм удысъёсын кужымзэ мертаз: Сарапулысь «Удмуртия» агропромышленной компаниен кивалтӥз, берло дыре Дэри ёросысь «Бабинский» агрокомплексэн кивалтӥз. Гурт удысъя но сиён-юонъя министерство понна мурт адями ӧвӧл - 2009-тӥ-2012-тӥ аръёсы министерствоысь экономикая отделэн кивалтӥз. Удмуртилэн Тӧроез Александр Бречалов верамъя, матысь дыре шаерысьтымы валтӥсь предприятиослэн кивалтӥсьёсынызы пумиськон радъямын луоз, отын тужгес сюлмаськытӥсь ужпумъёсты эскерозы. Бадӟым саклык висъяськоз йӧлкысконлы но етӥн будэтонлы. Елена Сараматова Туспуктэм: udmurt.ru  